**Ministru kabineta noteikumu projekta „Grozījumi Ministru kabineta 2008. gada 11.marta noteikumos Nr. 173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Atbilstoši Ministru kabineta 2009.gada 15.decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktam nav jāaizpilda. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma “Par autoceļiem”12. panta trešā un septītā daļa.  Valsts kontroles revīzijas lietas Nr. 2.4.1-7/2015 „Pašvaldību ielu un ceļu uzturēšanai un rekonstrukcijai paredzēto līdzekļu izlietojuma likumība un lietderība” ieteikums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts kontroles revīzijas lietā Nr. 2.4.1-7/2015 „Pašvaldību ielu un ceļu uzturēšanai un rekonstrukcijai paredzēto līdzekļu izlietojuma likumība un lietderība”, lai veicinātu pašvaldības ceļu un ielu ilgtspējas saglabāšanu un nodrošinātu, ka tiks sasniegti nacionālā līmeņa attīstības plānošanas dokumentos definētie mērķi transporta jomā, Satiksmes ministrijai tika dots ieteikums – izstrādājot nozares attīstības plānošanas dokumentus, ir jānosaka rīcības virzieni, uzdevumi un pasākumi, kas veicinātu arī pašvaldību ceļu un ielu infrastruktūras attīstību un ilgtspējas saglabāšanu, valsts un pašvaldību finanšu līdzekļu koncentrāciju, koordināciju un izmaksu efektīvu izmantošanu.  Ministru kabineta 2008. gada 11. marta noteikumu Nr.173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” (turpmāk – Noteikumi Nr.173) 23. punkts nosaka mērķus, kādiem tiek izmantota mērķdotācija.  Noteikumu projekts paredz noteikt prioritātes mērķdotācijas izlietojumam. Mērķdotācija prioritāri ir izlietojama pilsētu tranzīta ielu, tiltu un autoceļu un ielu, pa kuriem kursē sabiedriskais transports, vienlaicīgi paredzot, ka mērķdotāciju var paredzēt satiksmes drošības uzlabošanai.  Pamatojoties uz iepriekšminēto, lai novērstu Valsts kontroles revīzijā konstatētos trūkumus, ir izstrādāts Noteikumu projekts, kas paredz precizēt prioritātes mērķdotācijas izlietojumam.  2019. gada 13. aprīlī stājās spēkā grozījumi Likumā par budžetu un finanšu vadību, kur no 2020. gada 1. janvāra šā likuma I nodaļas tiks izslēgts termins “Speciālais budžets”, savukārt no 2019. gada 13. aprīļa likuma “Par pašvaldību budžetiem” 12.pants noteic, ka pašvaldību budžeti sastāv no pamatbudžeta, ziedojumiem un dāvinājumiem.  Ņemot vērā, ka pašvaldību speciālo budžetu līdzekļi (izņemot ziedojumus un dāvinājumus) ir integrēti pašvaldību pamatbudžetos un tādējādi pašvaldībām speciālo budžetu turpmāk nebūs, Noteikumu projekts precizē Noteikumu Nr.173:   * 10. punktu, nosakot, ka Satiksmes ministrija katru mēnesi pārskaita mērķdotāciju (vienu divpadsmito daļu no attiecīgajam gadam paredzētās summas) pašvaldību norādītajos pamatbudžeta kontos; * 11. punktu, nosakot, ka pašvaldības nodrošina mērķdotācijas līdzekļu uzskaiti atsevišķi no citiem pašvaldības pamatbudžeta ieņēmumiem un izdevumiem atsevišķā norēķinu kontā kredītiestādē vai Valsts kasē; * 24. punktu, nosakot, ka pašvaldību pamatbudžeta mērķdotācijas daļu plāno vidējā (triju gadu) termiņā atbilstoši Noteikumu Nr.173 23. punktā noteiktajiem mērķiem; * 2. pielikuma tabulas 1. ailes nosaukumu; * 2. pielikuma 5. punktu, nosakot, ka ailē “mērķdotācijas plāns” norāda saskaņā ar saistošajiem noteikumiem pašvaldības pamatbudžetā apstiprinātos kārtējā gada mērķdotācijas finansiālos rādītājus.   Noteikumi stājas spēkā 2020.gada 1.janvārī. |
|  | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VAS “Latvijas Valsts ceļi”. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldību iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu | Projektam ir pozitīva ietekme uz tautsaimniecību – noteikumu projekts precizē prioritātes, kādām izlieto mērķdotāciju.  Projektam nav ietekmes uz Nacionālā attīstības plāna rādītājiem mikrolīmenī vai makrolīmenī, vidi, veselību un nevalstiskajām organizācijām.  Projektam nav ietekmes uz administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Par noteikumu projekta izstrādi tika informēti sabiedrības pārstāvji, 2019. gada 28. maijā ievietojot paziņojumu par līdzdalības iespējām tiesību akta izstrādes procesā Satiksmes ministrijas tīmekļa vietnē <http://www.sam.gov.lv/sm/content/?cat=553> |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija, VAS “Latvijas Valsts ceļi”, pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu ietvaros. Saistībā ar projekta izpildi nebūs nepieciešams veidot jaunas institūcijas vai likvidēt vai reorganizēt esošās.  Projekta izpildes neietekmēs pārvaldes funkcijas un institucionālo struktūru. |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāra p.i. Dž. Innusa